Kirgas

Kirgas – upelis Žemaitijoje, Akmenės rajone; Agluonos kairysis intakas.

Kirgo ištakos yra Karaliaučiaus miške, plytinčiame Kamanų rezervate. Upelis teka pro Rūsteikių kaimą, Medemrodę (čia į jį patenka vanduo, išleidžiamas valymo įrenginių). Kerta Akmenės – Laižuvos kelią ir ties Kesių kaimu įteka į Agluoną (1,4 km nuo jos žiočių). Dalis Kirgo vagos sureguliuota (aukštupio ir vidurupio ruožas).

Intakas – Kanė (kairysis).

Gyvenvietės prie Kirgo: Latvaliai, Rūsteikiai, Medemrodė, Agluonai, Kesiai.

Anot A. Vanago, upėvardis Kir̃gas veikiausiai yra finizmas; jis gretinamas su finizmu Kerg-ozero, M. Fasmerio siejamu su  „genys“,  „juodasis genys“, taip pat Кыргусь, kildinamu iš  „aukštas“.

Išnašos 

Akmenės rajono upės